Era-Iliada_web	Coma es ondades deth vast mar sauven eth costat d’ua nau e quèn sus era, quan eth vent aumente e les lhèue a gran nautada; atau es teucri passèren eth mur, e en tot hèr passar es cars, lutauen ath cant des popes damb lances de dobla lama; mentre es aquèus, pujadi enes naus neres, se defenien damb paus longs, fòrts, de punta de bronze, qu’amiauen en aqueri entàs combats navaus.